Millie Knight

**Millicent Genevieve Knight** (born 15 January 1999) be British skier den student wey compete for international level give ParalympicsGB insyd alpine skiing insyd de slalom, giant slalom Super-G, super combined den Downhill events plus sighted guide, Brett Wild. Wen Knight be one year old, she contract illness, dem diagnose am at age three, wich result for de loss of chaw of ein vision by de age of six. She join de Great Britain Paralympic skiing team insyd 2012, wey she progress go compete for international-level events. Na Knight be de British flagbearer for Sochi insyd 2014 – ein debut Paralympics - wer, for de age of 15, na she be de youngest person ever make she compete give ParalympicsGB for de Winter Games. Insyd de same year Knight sanso cam turn Honorary Doctor of de University of Kent.

## Early life den education

Dem born Knight for 15 January 1999 insyd Canterbury, Kent. Na she be six wen she lost much of ein vision; insyd ein left eye she get 5–10% peripheral vision, den insyd ein right eye she get 5%.

As of 2014 na Knight dey study for ein GCSEs insyd tandem plus ein sporting career. Na she enroll for King's School insyd Canterbury; na ein first year wey she study der be 2012.

Insyd 2016, Knight obtain 3 As for A-Level, wey she secure ein place for The University of Kent make she study psychology dey start insyd 2019.

## Skiing career

Insyd 2006 for de age of seven, shortly before Knight lost de majority of ein sight, na she go France for skiing holiday wey na ein mommie encourage am make she try de sport. Na dem inspire Knight make she take up de sport competitively wen she meet sit-skier Sean Rose, shortly after he compete for de 2010 Winter Paralympics. Na ein mommie be Knight ein first sighted guide til late January 2013 for financial reasons. De pair compete togeda insyd visually impaired (VI) races.

Insyd November 2012, for age 13, Knight begin dey train plus Great Britain ein Paralympic development squad. She race for de Europa Cup insyd slalom den giant slalom. insyd spring 2013. Ein stand in, temporary sighted guide for de Games, Rachael Ferrier, briefly join Knight for de end of 2013.

Knight dey compete insyd class B2 secof ein lack of complete vision.

### 2014 Paralympics
Na Knight ein debut Paralympics be de 2014 Winter Paralympics insyd Sochi; she compete for de age of 15 wey make am de youngest ParalympicsGB competitor for any Winter Paralympics. Na she be de flag bearer for de opening ceremony give ParalympicsGB, wey she carry de flag for de Fisht Olympic Stadium, honour Knight describe as "a surprise". She compete give ParalympicsGB insyd de slalom for 14 March, wey she plete both of ein runs, den fini fifth, wey she compete insyd de giant slalom for 16 March, she san fini fifth. Na der no be any significant expectation for Knight top for de 2014 Paralympics, as na ein target be de 2018 Winter Paralympics insyd Pyeongchang.

### Post-Sochi
Dey follow de Sochi games, na dem announce insyd April 2014 say Knight go participate insyd de Queen's Baton Relay for 5 June 2014, wey she carry de Baton insyd Kent.

Knight immediately part company plus Ferrier after de 2014 Paralympics: as result Knight compete insyd de 2014–15 season plus series of stand-in guides. Dat season she travel go Canada make she compete for de 2015 IPC Alpine Skiing World Championships insyd Panorama Mountain Village for British Columbia insyd.

For Panorama, Knight take part insyd de two technical events, de slalom den giant slalom, as na she still be too young make she compete insyd de speed events. For ein first event insyd, de giant slalom, Knight take de lead insyd de first run plus time of 1:12.90, buh despite she better dis time for ein second run insyd plus 1:11.49, na dem beat am into silver medal place by third of second by Russia ein Aleksandra Frantseva. Two days later Knight take part insyd de slalom, wey she win bronze, Britain ein two medals per of de games.

After dem initially meet for training camp insyd December 2015, de pair compete togeda for de World Cup finals insyd Aspen, Colorado, wer dem take two wins insyd de downhill den super-G den third place insyd de giant slalom: dis success convince de pair make dem focus for de speed disciplines top, wich na dem feel ebe dema strength.

Insyd de run-up to de 2017 World Para Alpine Skiing Championships insyd Tarvisio, Italy, Knight enjoy great deal of success for de World Cup circuit top, she take 11 medals wey dey include seven golds insyd de months wey dey lead up to de championships. For de championships dema selves, Knight den guide Brett Wild take gold insyd de downhill plus time of 1:13.42, wey dem beat five-time Paralympic champion Henrieta Farkašová by 1.2 seconds. Team GB officials state say na dis be de first world championship title give British paraskier. Knight den Wild subsequently take silver behind Farkašová insyd de Super Combined den second silver insyd de giant slalom.

After de World Championships insyd February 2017, Knight sustain concussion thru crash for de World Cup Finals insyd March for South Korea insyd. De crash take am out of action for six months. However, na dem still crown am World Cup downhill champion for de season.

Insyd July 2017, Knight cam turn Honorary Doctor of The University of Kent.

### 2018 Paralympics
For de 2018 Paralympics insyd Pyongchang, South Korea, Knight take two silver medals for de opening weekend of de Games insyd de downhill den super-G, before she take de bronze insyd de slalom for de final day of de Paralympics.

### 2021 World Para Snow Sports Championships
Insyd 2022, she win de gold medal insyd de women's visually impaired super combined event for de 2021 World Para Snow Sports Championships dem hold insyd Lillehammer, Norway. She sanso win de bronze medal insyd de women's visually impaired Super-G event.

## Ein life matter

She be non-practising Anglican. Insyd 2023, na she be one of de seven celebrities wey participate insyd *Pilgrimage: The Road Through Portugal*, for pilgrimage to Fátima.

## References


## External links

* Millie Knight at de British Paralympic Association
* Millie Knight at de International Paralympic Committee
* Millie Knight at IPC.InfostradaSports.com (archived)